প্রথম মহিলা হিসেবে ভারত থেকে ডব্লিউডব্লিউইতে নামতে চলেছেন কবিতা দেবী। এই প্রথম মহিলাদের জন্য ডব্লিউডব্লিউইর আসর বসছে। আর সেখানেই ভারত থেকে অংশ নিচ্ছেন কবিতা। 
প্রতিযোগিতা শুরুর আগে প্রাক্তন ডব্লিউডব্লিউই চ্যাম্পিয়ন দ্য গ্রেট খালির অধীনে অনুশীলন শিবিরে অংশ নেবেন কবিতা। গত এপ্রিলে দুবাইতে ডব্লিউডব্লিউই-এর ট্যালেন্ট স্কাউটে নিজেকে চিনিয়েছিলেন তিনি। দুবাইয়ের পারফরম্যান্সের ভিত্তিতেই এবার ডব্লিউডব্লিউইতে নামার সুযোগ। 
এই প্রথম মহিলাদের ডব্লিউডব্লিউই প্রতিযোগিতা অনুষ্ঠিত হবে। সারা বিশ্বের মোট ৩২ জন প্রতিযোগী এতে অংশ নেবেন। প্রতিযোগিতার নামকরণ করা হয়েছে মে ইয়ং-এর নামে। মে ডব্লিউডব্লিউই-এর একজন কিংবদন্তি।  

এই বিষয়ে অন্যান্য খবর

খেলার ছলে দর্শককে বিনোদন উপহার দেওয়াই তো আমাদের কাজ


কবিতা ভারতের প্রাক্তন পাওয়ার লিফটার। দক্ষিণ এশিয়ান গেমসে সোনা পেয়েছিলেন। এবার প্রথম ভারতীয় মহিলা হিসেবে ডব্লিউডব্লিউইতে অংশ নিয়ে ইতিহাসে ঢুকে পড়তে চলেছেন হরিয়ানার কবিতা। 
আগামী ১৩ ও ১৪ জুলাই মাসে ফ্লোরিডায় নামার আগে রীতিমতো উত্তেজিত তিনি। জানাচ্ছেন, তিনি গর্বিত প্রথম ভারতীয় মহিলা হিসেবে ডব্লিউডব্লিউই প্রতিযোগিতায় অংশ নিতে পেরে। তিনি আশা প্রকাশ করেছেন, তাঁকে দেখে অন্য ভারতীয় মহিলারা অনুপ্রাণিত হবেন এবং দেশ গর্বিত হবে।